Diari Oficial de la Generalitat Valenciana


Sumari del DOGV 5470, del 14-03-2007 (2007/3169)

ORDRE de 6 de març de 2007, del conseller d'Economia, Hisenda i Ocupació, per la qual es convoquen dues beques per a llicenciats.
---------------------------------------------------------------------------------------------------------------------------------

### Dades del document

Número de DOGV
:   5470

Data del DOGV
:   14-03-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/3169


Data del document
:   06-03-2007

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * assignació per estudis
    * suport econòmic
    * ciència administrativa
    * ciència econòmica

Amb la finalitat de contribuir esta Direcció General d'Economia a la formació d'especialistes en economia valenciana, esta conselleria convoca a concurs públic dues beques per a llicenciats.   
Article primer  
La Conselleria d'Economia i Hisenda convoca dues beques per a llicenciats en les especialitats d'Economia o Administració i Direcció d'Empreses amb la finalitat de completar la seua formació pràctica en matèries relacionades amb l'economia valenciana. Les beques es regiran pel que disposa esta ordre i el Decret 108/1992, de 6 de juliol, del Consell.   
Article segon  
1. Podran optar a l'obtenció d'estes beques les persones que reunisquen els requisits següents:   
a) Ser espanyol o nacional d'un estat membre de la Unió Europea. També s'estendrà a les persones incloses en l'àmbit dels tractats internacionals subscrits per la Comunitat Europea i ratificats per Espanya, en els quals siga d'aplicació la lliure circulació de treballadors.   
b) Títol de llicenciatura en Economia o en Administració i Direcció d'Empreses.   
c) No patir malaltia o discapacitació que impossibilite el compliment de les seues obligacions.   
d) No tindre complits més de 30 anys a l'acabament del termini de presentació de sol·licituds.  
2. Es consideraran mèrits:   
a) Coneixement del valencià, escrit i parlat.   
b) Coneixement de l'anglés o qualsevol altre idioma comunitari, escrit i parlat.   
c) Coneixements d'informàtica.   
Article tercer  
El període de gaudi de la beca començarà l'1 d'abril de 2007, sempre que prèviament s'haja realitzat l'adjudicació, i acabarà el 31 de desembre de 2007.  
No obstant això, este període es podrà prorrogar per als mesos que resten fins a completar l'any màxim de gaudi, sempre que hi haja consignació pressupostària en l'exercici 2008. En cas de pròrroga durant 2008, l'import de les beques s'incrementarà segons la variació de l'IPC en l'any anterior.   
Article quart  
La dotació se sufragarà a càrrec de l'aplicació pressupostària 19.75.07.036.50, línia T1406000, per un import total màxim de 18.072 euros per a l'exercici 2007.  
Cada una de les beques estarà dotada amb 1.004 euros mensuals. L'import de la beca es pagarà mensualment, amb la certificació prèvia de la Direcció General d'Economia, i l'informe del Servici d'Anàlisi, Avaluació i Programació Econòmica sobre la bona marxa de l'activitat objecte de les beques.  
Article cinqué  
Els becaris o les becàries realitzaran els estudis i les pràctiques que els siguen encomanades pel Servici d'Anàlisi, Avaluació i Programació Econòmica de la Direcció General d'Economia.   
Les pràctiques es faran a València.   
Article sisé  
Les sol·licituds es dirigiran a la directora general d'Economia. S'hauran de presentar en el Registre General de la Conselleria d'Economia i Hisenda, carrer del Palau, 14, CP 46813 València.   
S'hi farà constar, a més de les dades de l'article 70 de la Llei de Règim Jurídic de les Administracions Públiques i del Procediment Administratiu Comú, l'adreça i el telèfon de la persona interessada.   
El termini de presentació serà de 15 dies hàbils, comptat des de l'endemà de la publicació d'esta ordre en el Diari Oficial de la Comunitat Valenciana.   
Article seté  
Les sol·licituds hauran de dur adjunta la documentació següent:   
1. Currículum del sol·licitant.   
2. Certificat de l'expedient acadèmic (original o fotocòpia compulsada) de l'aspirant, amb les qualificacions de tots els cursos i on conste la data d'obtenció del títol superior, emés pel centre on l'aspirant haja cursat els seus estudis.   
3. Fotocòpies compulsades dels títols que acrediten els coneixements d'anglés o qualsevol altre idioma comunitari.   
4. Fotocòpies compulsades dels títols expedits per la Junta Qualificadora de Coneixements de Valencià que acrediten els coneixements de valencià.   
5. Fotocòpies compulsades dels cursos oficials que acrediten els coneixements informàtics.   
6. Qualssevol altra que acredite la possessió d'altres títols o mèrits professionals o acadèmics que vulguen al·legar.   
7. Fotocòpia compulsada del document nacional d'identitat.   
8. Aquella que acredite que el candidat té cobertura sanitària.  
9. Acreditació d'estar al corrent de les obligacions tributàries i de la Seguretat Social.  
10. Declaració responsable que acredite que no se és deutor per resolució de procedència de reintegrament de subvencions per cap import.  
Article vuité  
La valoració dels candidats s'efectuarà segons el barem següent:   
1. Expedient acadèmic i experiència professional, de 0 a 6 punts.  
2. Coneixement de l'anglés o qualsevol altre idioma comunitari, de 0 a 3 punts.   
3. Coneixement del valencià, de 0 a 3 punts.   
4. Coneixements d'informàtica, de 0 a 2 punts.   
5. Prova escrita, de 0 a 8 punts.   
6. Entrevista, de 0 a 5 punts.   
Article nové  
Les beques seran concedides per resolució del conseller d'Economia, Hisenda i Ocupació, a proposta de la comissió avaluadora i en el termini màxim de tres mesos, des de l'acabament del termini de presentació de sol·licituds.   
Article deu  
La comissió avaluadora estarà formada per:   
- La directora general d'Economia, que actuarà com a presidenta.   
- La cap d'Àrea d'Economia i Fons Comunitaris.   
- El cap del Servici d'Anàlisi, Avaluació i Programació Econòmica.   
- La secretària general administrativa de la Conselleria d'Economia i Hisenda.   
- Un tècnic designat per la directora general d'Economia, que actuarà com a secretari.   
Article onze  
El procés de selecció tindrà les fases següents:   
1ª. La comissió avaluarà els mèrits de cada sol·licitant deduïts dels documents aportats.   
2ª. Es convocarà els sol·licitants que superen els cinc punts en la fase primera per a la realització de la prova escrita a què fa referència l'article vuité punt 5 d'esta ordre, sobre un tema relacionat amb l'economia valenciana.   
3ª. La comissió avaluadora cridarà a l'entrevista els qui en les fases primera i segona anteriors superen els 10 punts.  
Sumats els punts de les fases primera, segona i tercera, s'exposarà la llista en el tauler de la conselleria durant 10 dies per a la fase d'al·legacions.   
Mitjançant resolució del conseller d'Economia, Hisenda i Ocupació es publicarà en el Diari Oficial de la Comunitat Valenciana el resultat i l'adjudicació definitiva.   
Article dotze  
Les beques concedides seran incompatibles amb altres concedides per a igual o similar activitat.  
Article tretze  
Seran obligacions dels becaris o de les becàries:   
1. Acceptar i complir les normes establides en l'articulat d'esta convocatòria, les que s'establisquen en acceptar per escrit la beca i les instruccions que, durant el període de vigència d'esta, reben de les persones que designe la conselleria per a supervisar l'activitat.   
2. Començar el gaudiment de la beca dins del termini que se'ls assenyale i dur a terme la seua labor, sense que cap altre compromís impedisca o dificulte el compliment ininterromput de les obligacions contretes.   
3. Totes aquelles activitats que siguen necessàries per al compliment dels objectius previstos.   
4. Realitzar una memòria sobre els coneixements i les experiències obtinguts en les seues pràctiques.   
5. Les altres obligacions incloses en l'article 14 de la Llei 38/2003, 17 de novembre, General de Subvencions.  
Article catorze  
Les incidències que sorgisquen durant el període de gaudi de les beques seran resoltes en expedient contradictori per la directora general d'Economia, i estes podran ser revocades en el cas d'incompliment de les obligacions per part dels becaris o de les becàries.  
DISPOSICIÓ FINAL   
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 6 de març de 2007  
El conseller d'Economia, Hisenda i Ocupació   
GERARDO CAMPS DEVESA